CELEX: 32009R0184
Language: sk
Date: 2009-03-06 00:00:00
Title: Nariadenie Komisie (ES) č. 184/2009 zo 6. marca 2009 , ktorým sa stoštvrtýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom

7.3.2009   
            
            
               SK
            
            
               Úradný vestník Európskej únie
            
            
               L 63/11
            
         
      NARIADENIE KOMISIE (ES) č. 184/2009
   zo 6. marca 2009,
   ktorým sa stoštvrtýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane (1), a najmä na jeho článok 7 ods. 1 prvú zarážku,
   keďže:
   
               (1)
            
            
               Príloha I k nariadeniu (ES) č. 881/2002 uvádza osoby, skupiny a subjekty, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Sankčný výbor Bezpečnostnej rady Organizácie Spojených národov rozhodol 10. decembra 2008 o zmene a doplnení zoznamu fyzických a právnických osôb, skupín a subjektov, na ktoré by sa malo uplatňovať zmrazenie finančných prostriedkov a hospodárskych zdrojov, pridaním štyroch fyzických osôb na tento zoznam vzhľadom na informácie v súvislosti s ich spojením s Al-Qaidou. Komisii boli poskytnuté vyhlásenia o dôvodoch pre tieto zmeny a doplnenia.
            
         
               (3)
            
            
               Príloha I by sa preto mala zodpovedajúcim spôsobom zmeniť a doplniť.
            
         
               (4)
            
            
               S cieľom zabezpečiť účinnosť opatrení stanovených v tomto nariadení musí toto nariadenie nadobudnúť účinnosť bezodkladne.
            
         
               (5)
            
            
               Keďže zoznam OSN neobsahuje aktuálne adresy niektorých dotknutých fyzických osôb, v Úradnom vestníku Európskej únie by sa malo uverejniť oznámenie, aby sa dotknuté osoby mohli obrátiť na Komisiu a aby následne Komisia mohla dotknutým osobám oznámiť dôvody, na ktorých sa toto nariadenie zakladá, umožniť im vyjadriť sa k týmto dôvodom a s prihliadnutím na tieto vyjadrenia a možné dostupné dodatočné informácie toto nariadenie prehodnotiť,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. marca 2009
      
         
            Za Komisiu
         
         Eneko LANDÁBURU
         
         
            generálny riaditeľ pre vonkajšie vzťahy
         
      
   
   
      (1)  Ú. v. ES L 139, 29.5.2002, s. 9.
   
      PRÍLOHA
      Príloha I k nariadeniu (ES) č. 881/2002 sa mení a dopĺňa takto:
      Pod nadpis „Fyzické osoby“ sa dopĺňajú tieto záznamy:
      
                  (1)
               
               
                  Haji Muhammad Ashraf (alias Haji M. Ashraf). Dátum narodenia: 1. 3. 1965. Štátna príslušnosť: Pakistan. Číslo cestovného pasu: A-374184 (Pakistan). Dátum začiatku podliehania rezolúciám uvedený v článku 2a ods. 4 písm. b): 10. 12. 2008.
               
            
                  (2)
               
               
                  Mahmoud Mohammad Ahmed Bahaziq [alias a) Bahaziq Mahmoud, b) Abu Abd al-‘Aziz, c) Abu Abdul Aziz, d) Shaykh Sahib]. Dátum narodenia: a) 17. 8. 1943, b) 1943, c) 1944. Miesto narodenia: India. Štátna príslušnosť: Saudská Arábia. Národné identifikačné číslo: 4-6032-0048-1 (Saudská Arábia). Dátum začiatku podliehania rezolúciám uvedený v článku 2a ods. 4 písm. b): 10. 12. 2008.
               
            
                  (3)
               
               
                  Zaki-ur-Rehman Lakhvi [alias a) Zakir Rehman Lakvi, b) Zaki Ur-Rehman Lakvi, c) Kaki Ur-Rehman, d) Zakir Rehman, e) Abu Waheed Irshad Ahmad Arshad, f) Chachajee]. Adresa: a) Barahkoh, P.O. DO, Tehsil and District Islamabad, Pakistan (bydlisko z mája 2008), b) Chak No. 18/IL, Rinala Khurd, Tehsil Rinala Khurd, District Okara, Pakistan (predchádzajúce bydlisko). Dátum narodenia: 30. 12. 1960. Miesto narodenia: Okara, Pakistan. Štátna príslušnosť: Pakistan. Národné identifikačné číslo: 61101-9618232-1 (Pakistan). Dátum začiatku podliehania rezolúciám uvedený v článku 2a ods. 4 písm. b): 10. 12. 2008.
               
            
                  (4)
               
               
                  Muhammad Saeed [alias a) Hafiz Muhammad, b) Hafiz Saeed, c) Hafiz Mohammad Sahib, d) Hafez Mohammad Saeed, e) Hafiz Mohammad Sayeed, f) Hafiz Mohammad Sayid, g) Tata Mohammad Syeed, h) Mohammad Sayed, i) Hafiz Ji]. Adresa: House No 116E, Mohalla Johar, Lahore, Tehsil, Lahore City, Lahore District, Pakistan (bydlisko z mája 2008). Dátum narodenia: 5. 6. 1950. Miesto narodenia: Sargodha, Pandžáb, Pakistan. Štátna príslušnosť: Pakistan. Národné identifikačné číslo: 3520025509842-7 (Pakistan). Dátum začiatku podliehania rezolúciám uvedený v článku 2a ods. 4 písm. b): 10. 12. 2008.